**Віцебскі філіял Беларускай дзяржаўнай акадэміі сувязі** *Міністэрства сувязі і інфарматыкі Рэспублікі Беларусь* — сярэдняя спецыяльная навучальная ўстанова ў горадзе Віцебску. Размешчаны ў будынку (арх. А. Данілава) па адрасе вуліцы Ільінскага, 45.

Гісторыя
--------

12 лістапада 1945 года загадам № 480 народнага камісарыята сувязі СССР утвораны Беларускі электратэхнікум сувязі ў г. Пінску. Першымі навучэнцамі былі дэмабілізаваныя воіны Савецкай Арміі, вязні фашысцкіх лагераў, моладзь, якая вырасла ва ўмовах вайны. Першымі выкладчыкамі былі франтавікі-сувязісты.

У 1957 годзе Загадам ад 13 мая Беларускі электратэхнікум сувязі пераведзены ў г. Віцебск, дзе былі пабудаваны новы сучасны вучэбны корпус, інтэрнат на 400 месцаў, сталовая, спортзала. Фарміраваннем калектыву па-ранейшаму займалася С. І. Сізова. У 1959 годзе ў тэхнікуме было створана завочнае аддзяленне.

У 1970 годзе БЭТС узнагароджаны Ганаровай граматай Вярхоўнага Савета БССР за поспехі ў падрыхтоўцы спецыялістаў сувязі.

З 1965 па 1978 гадах тэхнікум займаўся падрыхтоўкай спецыялістаў па спецыяльнасцях: радыёсувязь і радыёвяшчанне, раённая электрычная сувязь і радыёфікацыя, аўтаматычная электрычная сувязь, лінейна-кабельныя збудаванні сувязі, паштовая сувязь.

У 1986/87 навучальным годзе спецыяльнасці: аўтаматычная электрычная сувязь (АЭС), шматканальная электрычная сувязь (ШЭС), раённая электрычная сувязь і радыёфікацыя (РЭС), лінейна-кабельныя збудаванні сувязі (ЛКЗС), паштовая сувязь (ПШ). Навучанне дзённае і завочнае. Прымаюцца асобы, якія скончылі 8 (на спецыяльнасці РЭС, ЛКЗС) і 10 (на спецыяльнасці АЭС, МЭС, ЛКЗС) класаў. За час з 1945 па 1987 падрыхтавана больш 14 тыс. спецыялістаў.

У 1991 годзе Беларускі электратэхнікум сувязі быў перайменаваны ў Віцебскі электратэхнікум сувязі (ВЭТС).

У 1993 годзе тэхнікум сувязі быў рэарганізаваны ў Вышэйшы каледж сувязі. А ў верасні гэтага ж года навучальная ўстанова становіцца Віцебскім філіялам Вышэйшага каледжа сувязі.

Віцебскі філіял Вышэйшага каледжа сувязі з 28 чэрвеня 2001 года быў перайменаваны ў Віцебскі філіял УА «Вышэйшы дзяржаўны каледж сувязі».

9 чэрвеня 2015 года Віцебскі філіял УА «Вышэйшы дзяржаўны каледж сувязі» перайменаваны ў «Віцебскі філіял УА „Беларуская дзяржаўная акадэмія сувязі"» і з’яўляецца адасобленым падраздзяленнем УА «Беларуская дзяржаўная акадэмія сувязі».

### Назвы

* Віцебскі філіял УА «Беларуская дзяржаўная акадэмія сувязі» (2015)
* Віцебскі філіял УА «Вышэйшы дзяржаўны каледж сувязі» (2001)
* Віцебскі філіял УА «Вышэйшы каледж сувязі» (1993)
* Віцебскі электратэхнікум сувязі (1991)
* Беларускі электратэхнікум сувязі (1945)

Структура
---------

Філіял уключае 9 філіялаў кафедраў, 21 лабараторыю, 14 кабінетаў, 10 навучальных цэнтраў, 1 вучэбна-вытворчую майстэрню, актавую залу, бібліятэку, спартыўную і гімнастычную залы, стадыён, буфет, інтэрнат, медыцынскі пункт, пакой для адпачынку пры інтэрнаце і інш.

Спецыяльнасці
-------------

* Тэлекамунікацыйныя сістэмы
* Паштовая сувязь
* Бухгалтарскі ўлік, аналіз і аўдыт

Навучанне: дзённае і завочнае.

Дырэктары
---------

* Соф’я Іванаўна Сізова (1945—1965)
* Іван Мікалаевіч Цыклінскі (1978—1990)
* Васілій Мікалаевіч Логвін (1990—1999)
* Віктар Іванавіч Карлаў (1999—2017)
* Сяргей Андрэевіч Шыбека (з 2017)

Выбітныя выкладчыкі і выпускнікі
--------------------------------

* Францішак Кісель — каталіцкі біскуп Віцебскі.

Зноскі
------

1. 1 2 3  Электротехникум связи // Витебск: Энциклопедический справочник / Гл. редактор И. П. Шамякин. — Мн. : БелСЭ им. П. Бровки, 1988. — 408 с. ISBN 5-85700-004-1

Літаратура
----------

* Віцебскі філіял Вышэйшага каледжа сувязі // Беларуская энцыклапедыя: У 18 т. Т. 4: Варанецкі — Гальфстрым / Рэдкал.: Г. П. Пашкоў і інш. — Мн. : БелЭн, 1997. — Т. 4. — С. 232. — 10 000 экз. — ISBN 985-11-0035-8. — ISBN 985-11-0090-0 (т. 4).
* Электротехникум связи // Витебск: Энциклопедический справочник / Гл. редактор И. П. Шамякин. — Мн. : БелСЭ им. П. Бровки, 1988. — 408 с. ISBN 5-85700-004-1

Спасылкі
--------

* Афіцыйны сайт

|  |  |
| --- | --- |
| ⚙️   У сацыяльных сетках | У Кантакце · Facebook |
| Фота, відэа і аўдыё | Instagram · YouTube |